

**AMFO**

**53. ročník celoštátnej postupovej súťaže a výstavy amatérskej fotografickej tvorby**

**PROPOZÍCIE**

regionálnej postupovej súťaže amatérskej fotografie **XXVIII.** **AMFO 2025**

Vyhlasovateľ: Národné osvetové centrum v Bratislave

Usporiadateľ: Žitnoostrovské osvetové stredisko

Miesto konania: Gallery Nova ŽOS v Dunajskej Strede

Termín vernisáže: 5. 3. 2025 o 17.00 hod.

Uzávierka súťaže: **24. 1. 2025**

Celoštátna postupová súťaž a výstava amatérskej fotografickej tvorby AMFO je najstaršou a najprestížnejšou súťažou a zároveň vrcholným podujatím tohto druhu na Slovensku. Súťaž je určená deťom, mládeži a dospelým.

**Ciele súťaže**

Hlavným cieľom súťaže je nadobúdanie vedomostí, rozvíjanie zručností a umelecko-odborný rast jednotlivcov prostredníctvom poznávania, realizácie a prezentácie umeleckej tvorby v oblasti amatérskej fotografickej tvorby.

**Kolá súťaže**

Súťaž má postupový charakter a je trojstupňová:

1. regionálne súťaže a výstavy,
2. krajské súťaže a výstavy,
3. celoštátna súťaž a výstava

**Súťažné kategórie**

1. **veková skupina: autori do 15 rokov** 
   1. kategória: samostatné fotografie
   2. kategória: diptych1
2. **veková skupina: autori od 15 do 25 rokov** 
   1. kategória: samostatné fotografie
   2. kategória: diptych1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **veková skupina: autori nad 25 rokov** 
   1. kategória: samostatné fotografie
   2. kategória: diptych1

**Bez rozlíšenia veku:**

* 1. kategória: cykly a seriály
  2. kategória: experiment2

**Podmienky pre súťažiacich**

* Na súťaži sa môže zúčastniť každý tvorca fotoamatér, občan Slovenskej republiky, osoba s trvalým pobytom na Slovensku.
* Do základného kola súťaže sa súťažiaci prihlasuje podľa miesta svojho bydliska, alebo pôsobenia **vyplnením elektronického formulára** na stránke Národného osvetového centra: http://www.nocka.sk/chcem sa prihlásiť.
* Podmienkou účasti je predloženie autorskej fotografie alebo experimentálneho diela v digitálnej a tlačenej verzii.
* Súťažiaci sa prihlasuje do vekových skupín a kategórií **podľa veku**, ktorý dosiahol v roku vzniku fotografie.
* Do súťaže je možné zaslať len diela, ktoré vznikli v rokoch 2021 – 2025 a zároveň **sa nezúčastnili** na žiadnom inom ročníku súťaže AMFO.
* Autor **nesmie prihlásiť rovnaké fotografie do viacerých kategórií** súťaží (ide aj o varianty v čb a farebnej fotografii). Taktiež nie je možné prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.
* V kategórii **samostatné fotografie** je limit pre jednotlivé fotografické diela maximálne 4 fotografie. Prekategóriu **diptych** - maximálne dve dvojicefotografií, teda maximálne 4 fotografie. Vkategórii **cykly a seriály** - jeden súbor, ktorého obsahom sú minimálne 3 a maximálne 5 fotografií obsahovo i formálne jednotných. V kategórii **experiment** - jeden súbor, ktorý môže obsahovať maximálne 10 fotografií**.** Zároveň je potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.
* Do prihlášky je autor **povinný napísať použitú fototechniku** (digitálna fotografia, analógová fotografia, gumotlač, kyanotypia a pod.) a **nahrať všetky fotografie vo** formáte jpg s 300dpi. **Veľkosť fotografie nesmie byť menšia než 2 MB ani presiahnuť 10 MB**. Každá fotografia musí byť pomenovaná v presnom poradí: **veková skupina.kategória\_meno\_priezvisko\_názov diela**

(napr.: III. B\_Laura\_Fotografická\_Ohnostroj; D\_Laura\_Fotografická\_Pokus.)

* Pre tlač fotografií je povinný **formát 30 x 40 cm** (aj 30 x 45 cm), **40x30** a **30 x 30 cm.** Každý autor je povinný **čitateľne označiť** svoje súťažné fotografie na rube **identifikačným štítkom**, ktorý je súčasťou prihlášky.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Fotografie **nesmú byť odovzdané adjustované.**
* Podmienkou účasti je **predloženie diela v digitálnej a tlačenej verzii**.
* Odporúčaná témapre 53. ročník Národným osvetovým centrom je: **DOM, DOM0V**.

**Organizačné zabezpečenie a riadenie súťaže**

Každý autor sa **najneskôr do 24. 1. 2025**

**• prihlási** v elektronickom systéme Národného osvetového centra

**• doručí** svoje práce na adresu:

Žitnoostrovské osvetové stredisko

Ulica biskupa Kondého 10

929 01 Dunajská Streda

Vystavené budú tie práce, ktoré vyberie odborná porota.

Odbornú porotu vymenuje riaditeľ ŽOS **Mgr. art Viktor Varga**

**Výsledky súťaže** organizátor vyhlási na vernisáži, ocenení autori budú písomne vyrozumení a výsledky nájdete i na webovej adrese a FB stránke Žitnoostrovského osvetového strediska [www.osvetads.sk](http://www.osvetads.sk) a [www.facebook.com/osvetaDS](http://www.facebook.com/osvetaDS)

**Bližšie informácie poskytne:**

**PhDr. Dagmar Madarásová**

odborná metodička ŽOS

tel.: 0902 217 941, 031 552 27 62

e-mail: madarasova.dszos@gmail.com

**Žitnoostrovské osvetové stredisko**

**Ulica biskupa Kondého 10**

**929 01 Dunajská Streda**

**Záverečné ustanovenia**

1. V dôsledku nesplnenia akýchkoľvek podmienok uvedených v týchto propozíciách nemusí byť súťažiaci prijatý do súťaže alebo môže byť zo súťaže vyradený.

2. Súťažiaci prihlásením do súťaže vyhlasuje, že berie na vedomie, že organizátor súťaže vyhotovením a/alebo použitím fotodokumentácie a/alebo videodokumentácie z priebehu podujatia v súvislosti so súťažou alebo s inými sprievodnými podujatiami nijakým spôsobom nezasahuje do práv súťažiaceho na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ). Obrazové snímky podobizní súťažiaceho budú vyhotovené a sú ako súčasť fotodokumentácie a/alebo videodokumentácie a použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu, v súlade s § 12 ods. 3 OZ, súhlas dotknutého súťažiaceho nie je potrebný.

3. Deti do 18 rokov sú povinné prísť na súťaž v sprievode dospelej osoby (pedagóga, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

4. Súťažiaci prihlásením do súťaže vyhlasuje, že jeho súťažné dielo má usporiadané všetky práva viažuce sa k tomuto dielu, najmä autorské práva, a nezasahujú do práv a právom chránených záujmov tretích osôb. 7.11.

5. Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie súťažných diel v zmysle § 19 a nasl. zákona č. 185/2015 Z. z. autorský zákon, a to najmä na vyhotovenie rozmnoženiny diela, zaradenia diela do databázy a uvedenie diela na verejnosti v rámci realizácie aktivít, na účely šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.

6. Osobné údaje súťažiaceho budú vyhlasovateľom spracúvané v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“). Súťažiaci prehlasuje, že mu boli poskytnuté všetky relevantné informácie o spracúvaní jeho osobných údajov, ktoré sú dostupné na webovom sídle objednávateľa www.nocka.sk alebo v Národnom osvetovom centre.